Precizēts

Ministru kabineta rīkojuma projekta **„Par valsts nekustamā īpašuma Dzintaru prospektā 49, Jūrmalā, pārdošanu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdotpar brīvu cenu nekustamo īpašumu Dzintaru prospektā 49, Jūrmalā, ņemot vērā, ka ir saņemts ierosinājums par valsts nekustamā īpašuma atsavināšanu no personām, kuras atbilst Publiskas personas mantas atsavināšanas likuma 4.panta ceturtās daļas 9.punkā noteiktajam personu lokam, kas var ierosināt publiskas personas nekustamā īpašuma atsavināšanu.  Ministru kabineta rīkojums stāsies spēkā tā parakstīšanas brīdī. |
|  |  |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, ceturtās daļas 9.punkts, 5.panta pirmā un otrā daļa, 37.pants un 44.panta piektā daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamā īpašuma Dzintaru prospektā 49, Jūrmalā, pārdošanu” (turpmāk – Rīkojuma projekts) paredz atļaut VNĪ pārdot nekustamo īpašumu (nekustamā īpašuma kadastra Nr.1300 008 1402) – zemes vienību (zemes vienības kadastra apzīmējums 1300 008 1402) 3435 m2 platībā un piecas būves (būvju kadastra apzīmējumi 1300 008 1402 001, 1300 008 1402 004, 1300 008 1402 005, 1300 008 1402 008, 1300 008 1402 009) – Dzintaru prospektā 49, Jūrmalā, kas ierakstīts zemesgrāmatā uz valsts vārda Finanšu ministrijas personā Jūrmalas pilsētas zemesgrāmatas nodalījumā Nr.4918, lēmuma datums: 30.11.2012., kopā ar uz zemes vienības esošajām Finanšu ministrijas valdījumā esošajām inženierbūvēm (būvju kadastra apzīmējumi 1300 008 1402 010, 1300 008 1402 011, 1300 008 1402 012, 1300 008 1402 013 un 1300 014 0115 014), ievērojot Atsavināšanas likuma 37.pantu un 44.panta piekto daļu.  Valsts nekustamais īpašums Dzintaru prospektā 49, Jūrmalā, sastāv no zemes vienības 3435 m2 platībā un piecām būvēm:  1) biroja ēka (būves kadastra apzīmējums 1300 008 1402 001) 286,6 m2 platībā;  2) nojume (būves kadastra apzīmējums 1300 008 1402 004) 16,3 m2 platībā;  3) šķūnis (būves kadastra apzīmējums 1300 008 1402 005) 13,9  m2 platībā;  4) šķūnis (būves kadastra apzīmējums 1300 008 1402 008) 7,2  m2 platībā;  5) nojume (būves kadastra apzīmējums 1300 008 1402 009) 12  m2 platībā.  Saskaņā ar informāciju no Nekustamā īpašuma valsts kadastra informācijas sistēmas valsts nekustamā īpašuma Dzintaru prospektā 49, Jūrmalā, kadastrālā vērtība uz 2019.gada 1.janvāri ir 246 314 *euro* (zeme – 227 179 *euro*, būves – 19 135 *euro*).  Valsts nekustamā īpašuma Dzintaru prospektā 49, Jūrmalā, sastāvā esošās zemes vienības lietošanas mērķis: 0601– individuālo dzīvojamo māju apbūve.  Uz valsts zemes vienības vēl atrodas zemesgrāmatā nereģistrētas piecas inženierbūves:   1. būve (būves kadastra apzīmējums 1300 008 1402 010) - žogs metāla režģu ar cokolu un metāla vārtiem 99.48 m2; kadastrālā vērtība uz 2019.gada 1.janvāri - 85 *euro*; 2. būve (būves kadastra apzīmējums 1300 008 1402 011) – betona plākšņu celiņš 92.72 m2 platībā; kadastrālā vērtība uz 2019.gada 1.janvāri- 158 *euro*; 3. būve (būves kadastra apzīmējums 1300 008 1402 012) – mūra žogs (1) 63,75 m2 platībā; kadastrālā vērtība uz 2019.gada 1.janvāri – 63 *euro*; 4. būve (būves kadastra apzīmējums 1300 008 1402 013) – mūra žogs (2) 11.89 m2 platībā; kadastrālā vērtība uz 2019.gada 1.janvāri – 12 *euro*; 5. būve (būves kadastra apzīmējums 1300 008 1402 014) – asfaltēts laukums 126.88 m2 platībā; kadastrālā vērtība uz 2019.gada 1.janvāri – 217 *euro*.   Minētās būves, neveicot kadastrālo uzmērīšanu, uz datu deklarācijas pamata ir reģistrētas Nekustamā īpašuma valsts kadastra informācijas sistēmā. Būvju tiesiskais valdītājs ir Finanšu ministrija un tās atrodas Finanšu ministrijas bilancē.  Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakuslietām, līdz ar to rīkojuma projekts paredz kopā ar nekustamo īpašumu Dzintaru prospektā 49, Jūrmalā, pārdot arī uz zemes vienības Finanšu ministrijas tiesiskajā valdījumā esošās inženierbūves, kas ir nesaraujami saistītas ar nekustamo īpašumu un tiks atsavinātas kopā ar galveno lietu. Minētā informācija tiks iekļauta nekustamā īpašuma Dzintaru prospektā 49, Jūrmalā, atsavināšanas paziņojumā.  Ievērojot minēto un Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, kas ievērojami pārsniegtu minēto inženierbūvju kadastrālo vērtību, lai veiktu visas nepieciešamās darbības inženierbūvju reģistrēšanai zemesgrāmatā.  Valsts nekustamajam īpašumam Dzintaru prospektā 49, Jūrmalā, noteikti šādi apgrūtinājumi kas atzīmes veidā ierakstīti Jūrmalas pilsētas zemesgrāmatas nodalījumā Nr. 4918, III. daļas 1.iedaļā:  ‑ zemesgabals atrodas Rīgas jūras līča piekrastes 300 m aizsargjoslā – 3435 m2;  ‑ vēstures, arhitektūras u.c. aizsargājamie objekti: Ievērot valsts nozīmes pilsētbūvniecības pieminekļa teritorijas noteikumus- 3435 m2;  - būve ar kadastra apzīmējumu 1300 008 1402 001 ir valsts nozīmes saimnieciski izmantojamais arhitektūras piemineklis (Nr.5452);  ‑ zemesgabala daļa atrodas Dzintaru prospekta 20 m., Alūkstes ielas 12 m aizsargjoslā – 88 m2;  ‑ atbildēt par visu pazemes un virszemes inženiertīklu saglabāšanu, kas atrodas zemesgabala teritorijā, un netraucēt to ekspluatāciju – 3435 m2.  Ievērojot to, ka nekustamais īpašums Dzintaru prospektā 49, Jūrmalā, atrodas valsts nozīmes pilsētbūvniecības pieminekļa teritorijā un valsts būve ar kadastra apzīmējumu 1300 0058 1402 001 ir valsts nozīmes arhitektūras piemineklis (Nr.5452), VNĪ ar 21.03.2019. vēstuli Nr.3/1-6/2764 ir informējusi Nacionālā kultūras mantojuma pārvaldi par nodomu atsavināt nekustamo īpašumu Dzintaru prospektā 49, Jūrmalā.  VNĪ ir saņēmusi Nacionālās kultūras mantojuma pārvaldes (turpmāk – Pārvalde) 03.04.2019. vēstuli Nr.10-01/1653 “Par nekustamā īpašuma Jūrmalā, Dzintaru prospektā 49, atsavināšanai”.  Vēstulē Pārvalde informē, ka zemes vienība Jūrmalā, Dzintaru prospektā 49 ar kadastra apzīmējumu 1300 008 1402 visā tās platībā, kā arī visa uz zemes vienības esošā apbūve (saskaņā ar Nekustamā īpašuma valsts kadastra informācijas sistēmas datiem uz zemes vienības atrodas 12 būves) atrodas valsts nozīmes pilsētbūvniecības pieminekļa “Dubultu- Majoru-Dzintaru-Bulduru-Lielupes vasarnīcu rajoni” ar valsts aizsardzības Nr. 6083 teritorijā.  Ēka Jūrmalā, Dzintaru prospektā 49 ar kadastra apzīmējumu 1300 008 1402 001 iekļauta Valsts aizsargājamo kultūras pieminekļu sarakstā kā valsts nozīmes arhitektūras piemineklis “Dzīvojamā ēka”, valsts aizsardzības Nr. 5452.  Kultūras pieminekļa (vai pieminekļa daļas, vai pieminekļa teritorijā/aizsardzības zonā esoša objekta) īpašniekam (valdītājam) ir saistošs likums „Par kultūras pieminekļu aizsardzību”, Ministru kabineta 2003. gada 26. augusta noteikumi Nr. 474 „Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu”, kā arī Ministru kabineta 2011. gada 5. jūlija noteikumi Nr. 534 „Noteikumi par valsts nozīmes kultūras pieminekļu pirmpirkuma tiesību izmantošanas kārtību un termiņiem”.  Pārvalde vēstulē norāda, ka saskaņā ar likuma “Par kultūras pieminekļu aizsardzību” 8. panta trešo daļu kultūras pieminekļu atsavināšana var notikt, ja par nodomu to atsavināt īpašnieks ir paziņojis Pārvaldei. Atbilstoši minētā likuma 9. pantam zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā tikai tad, ja nākamais lietotājs iepazīstināts ar norādījumiem par attiecīgā kultūras pieminekļa izmantošanu un saglabāšanu. Lai izpildītu minēto prasību nekustamā īpašuma īpašniekam ir pienākums vienoties ar Pārvaldes attiecīgās reģionālās nodaļas inspektoru par kultūras pieminekļa apsekošanas laiku, lai jaunajiem īpašniekiem tiktu izsniegti norādījumi par kultūras pieminekļa izmantošanu un saglabāšanu. Lai nodrošinātu minēto likuma prasību izpildi, Pārvalde VNĪ iesniegumu ir nodevusi Pārvaldes Rīgas reģionālajai nodaļai.  Papildus Pārvalde ar 16.05.2019. vēstuli Nr.10-01/2318 informē, ka tai nav iebildumu par nekustamā īpašuma Dzintaru prospektā 49, Jūrmalā, atsavināšanu.  Pēc norādījumu saņemšanas, tie tiks pievienoti nekustamā īpašuma Dzintaru prospektā 49, Jūrmalā, atsavināšanas paziņojumam, tādejādi nodrošinot, ka nākamie iespējamie valsts nekustamo īpašumu īpašnieki tiek iepazīstināti ar norādījumiem par kultūras pieminekļu aizsardzības prasībām.  Ieraksta veidā nostiprināta nomas tiesība uz zemes vienības daļu (kadastra apzīmējums 130000814028001), pamatceltni -dzīvojamo māju (kadastra apzīmējums 130000814028001), palīgceltni (kadastra apzīmējums 13000081402008), palīgceltni (kadastra apzīmējums 13000081402009). Nomas termiņš: no 01.11.2017 līdz 31.10.2047. Nomnieks: KLIMPARK, SIA, reģistrācijas numurs 40203085385.Iznomātājs: Latvijas valsts, Finanšu ministrijas, reģistrācijas kods 90000014724, personā.  2017.gada 1.novembrī starp VNĪ un SIA "Klimpark” noslēgts nekustamā īpašuma Jūrmalā, Dzintaru prospektā 49, daļas nomas līgums Nr.3/1-3-17-23/2573 (turpmāk – Līgums). Līguma termiņš 31.10.2047. VNĪ vienpusējā kārtā ir izbeigusi Līgumu ar SIA "Klimpark” ar 2019.gada 14.februāri.  VNĪ veic nepieciešamās darbības, lai no Jūrmalas pilsētas zemesgrāmatas nodalījuma Nr. 4918 III daļas 1.iedaļas dzēstu ierakstu par nomas līgumu.  Valsts nekustamais īpašums šobrīd nav iznomāts.  Atbilstoši Aizsargjoslu likuma 6.panta otrajai daļai Baltijas jūras un Rīgas jūras līča piekrastes aizsargjosla dalās trīs joslās:   1. krasta kāpu aizsargjosla; 2. jūras aizsargjosla; 3. ierobežotas saimniecības darbības josla – līdz 5 km.   Saskaņā ar Aizsargjoslu likuma 36.panta trešās daļas 1.punktu, krasta kāpu aizsargjoslā aizliegts atsavināt valsts vai pašvaldības īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.  Saskaņā ar Nekustamā īpašuma valsts kadastra informācijas sistēmas datiem uz valsts nekustamā īpašuma Dzintaru prospektā 49, Jūrmalā, sastāvā esošās zemes vienības atrodas citām personām piederošas būves (būves kadastra apzīmējumi 1300 008 1402 002 un 1300 008 1402 003) - dzīvojamās mājas:  1) būve (būves kadastra apzīmējums 1300 008 1402 002) ietilpst nekustamā īpašuma (nekustamā īpašuma kadastra Nr. 1300 508 0028) Dzintaru prospekts 49, k-2, Jūrmalā, sastāvā. Īpašumtiesības uz būvi reģistrētas Jūrmalas pilsētas zemesgrāmatas nodalījumā Nr.100000513534 trijām fiziskām personām, katram 1/3 domājamās daļas apmērā;  2) būve (būves kadastra apzīmējums 1300 008 1402 003) ietilpst nekustamā īpašuma (nekustamā īpašuma kadastra Nr. 1300 508 0031) Dzintaru prospekts 49, k-3, Jūrmalā, sastāvā. Īpašumtiesības uz būvi reģistrētas Jūrmalas pilsētas zemesgrāmatas nodalījumā Nr.100000513538 fiziskai personai.  VNĪ 2018.gada 15.oktobrī ir saņemts būvju nekustamo īpašumu (nekustamā īpašuma kadastra Nr.1300 508 0028) Dzintaru prospektā 49 k-2, Jūrmalā un (nekustamā īpašuma kadastra Nr.1300 508 0031) Dzintaru prospektā 49 k-3, Jūrmalā, īpašnieku ierosinājums par valsts nekustamā īpašuma Dzintaru prospektā 49, Jūrmalā, atsavināšanu saskaņā ar Atsavināšanas likuma 4.panta ceturtās daļas 9.punktu.  Nekustamā īpašuma Dzintaru prospektā 49 k-2, Jūrmalā, un nekustamā īpašuma Dzintaru prospektā 49 k-3, Jūrmalā, īpašnieki ir fiziskas personas - Latvijas Republikas pilsoņi. Minētās personas atbilst:  1) Atsavināšanas likuma 4.panta ceturtās daļas 9.punkā noteiktajam personu lokam, kas var ierosināt publiskas personas nekustamā īpašuma atsavināšanu un izmantot pirmpirkuma tiesības saskaņā ar šā likuma nosacījumiem.  2) likuma „Par zemes reformu Latvijas Republikas pilsētās”” 20.panta pirmās daļas 1.punktā noteiktajam personu lokam, kuras zemi īpašumā var iegūt bez ierobežojumiem.  Minētajām personām papildus tiks pieprasīts iesniegt notariāli apliecinātu vienošanos par to, kādās domājamās daļās katrs īpašnieks iegūst valsts zemesgabalu, atbilstoši Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 4.6.1. apakšpunktam.  Atbilstoši Atsavināšanas likuma 4.panta ceturtās daļas 9.punkā noteiktajam, atsevišķos gadījumos publiskas personas nekustamā īpašuma atsavināšanu var ierosināt, zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt publiskai personai piederošu nekustamo īpašumu, kas sastāv no zemesgabala un nedzīvojamās ēkas (būves), un uz šā zemesgabala atrodas arī viņiem piederoša ēka (būve), bet zemesgabala sadale nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi.  Valsts nekustamā īpašuma Dzintaru prospektā 49, Jūrmalā, sastāvā ietilpstošā zemes vienība nav dalāma.  Saskaņā ar Jūrmalas pilsētas domes 30.10.2018. vēstulē Nr.14-1/3327 sniegto informāciju zemes vienība Dzintaru prospektā 49, Jūrmalā, saskaņā ar Jūrmalas pilsētas Teritorijas izmantošanas un apbūves noteikumiem, kuri apstiprināti ar Jūrmalas pilsētas domes 2012.gada 11.oktobra saistošajiem noteikumiem Nr.42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas 2016.gada 24.marta saistošajiem noteikumiem Nr.8 "Par Jūrmalas pilsētas teritorijas plānojuma grozījumu grafiskās daļas, teritorijas izmantošanas un apbūves noteikumu apstiprināšanu" atrodas Jauktas centra apbūves teritorijā (JC51), Krasta kāpu aizsargjoslā un Valsts nozīmes pilsētbūvniecības pieminekļu teritorijā, kurā jaunveidojamo zemesgabalu minimālā platība noteikta 1800 m2. Vēstulē ir definētas apbūves noteikumos noteiktās zemes vienību sadalīšanas prasības, tai skaitā, zemes vienību aizliegts sadalīt, ja minimālā platība zemes vienībā vienas ēkas vai tās raksturīgās daļas izvietošanai, ietverot arī platības, ko aizņem palīgēkas, ir 800 m2. Jūrmalas pilsētas dome secina, ka zemes vienība nav sadalāma reālās daļās pēc Jūrmalas pilsētas Zemes komisijas 2001.gada 26.janvāra lēmuma Nr. 91 ”Par piesaistāmo platību noteikšanu pie ēkām Jūrmalā, Dzintaru prospektā 49” noteiktām piesaistāmām platībām pie ēkām.  Atbilstoši Atsavināšanas likumā noteiktajam deleģējumam, valsts nekustamā īpašuma atsavināšanu organizē VNĪ.  Atbilstoši Atsavināšanas likuma 37.panta pirmās daļas 4.punktam pārdot publiskas personas mantu par brīvu cenu (mantas pārdošana par atsavinātāja noteiktu cenu, kas nav zemāka par nosacīto cenu) var, ja nekustamo īpašumu iegūst šā likuma 4.panta ceturtajā daļā minētās personas. Šajā gadījumā pārdošanas cena ir vienāda ar nosacīto cenu (8.pants).  Nekustamā īpašuma Dzintaru prospektā 49 k-2, Jūrmalā, un nekustamā īpašuma Dzintaru prospektā 49 k-3, Jūrmalā, īpašniekiem tiks nosūtīts atsavināšanas paziņojums, ievērojot Atsavināšanas likuma 37.panta nosacījumus.  Saskaņā ar Atsavināšanas likuma 44.panta piektajā daļā noteikto, ja šā likuma 4.panta ceturtās daļas 9. punktā minētās personas savas pirmpirkuma tiesības uz publiskas personas nedzīvojamo ēku (būvi) un zemesgabalu, uz kura atrodas arī šīs personas īpašumā esoša ēka (būve), nevar izmantot vai neizmanto, tai ir zemes nomas tiesības un pienākums maksāt nomas maksu par savā īpašumā esošajai ēkai (būvei) funkcionāli piekrītošo nomas vajadzībām noteikto zemesgabalu. Minētā publiskas personas nedzīvojamā ēka (būve) un zemesgabals netiek atsavināts citām personām, izņemot gadījumu, kad publiska persona nekustamo īpašumu nodod bez atlīdzības citai publiskai personai valsts pārvaldes funkciju veikšanai. Ministru kabinets nosaka kārtību, kādā aprēķināma apbūvēta zemesgabala nomas maksa. Nosakot zemesgabala nomas maksu, par pamatu ņem zemesgabala kadastrālo vērtību.  Ņemot vērā Atsavināšanas likuma 44.panta piektajā daļā noteikto, konkrētajā gadījumā nav piemērojama Atsavināšanas likuma 37.panta sestajā daļā noteiktā kārtība - ja pēc šā panta piektajā daļā minētā atsavināšanas paziņojuma saņemšanas tajā noteiktajā termiņā, kas nedrīkst būt īsāks par vienu mēnesi no atsavināšanas paziņojuma nosūtīšanas dienas, pirkt nekustamo mantu piesakās vairākas personas, kurām ir pirmpirkuma tiesības, rīkojama izsole starp šīm personām.  Saskaņā ar Atsavināšanas likuma 5.panta otrajā daļā noteikto, attiecīgi Ministru kabinets vai atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu vai pamatotu atteikumu par atsavināšanas ierosinājuma noraidīšanu pieņem sešu mēnešu laikā no atsavināšanas ierosinājuma saņemšanas dienas.  Ievērojot valsts nekustamā īpašuma Dzintaru prospektā 49, Jūrmalā, sastāvu un slikto tehnisko stāvokli - tas nav perspektīvs VNĪ saimnieciskās darbības veikšanai, kā arī nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu. Tā kā uz valsts zemes vienības atrodas citām personām piederošas būves, kuru īpašnieki ir ierosinājuši valsts nekustamā īpašuma atsavināšanu saskaņā ar Atsavināšanas likuma nosacījumiem, VNĪ Īpašumu izvērtēšanas komisija 2019.gada 7.februārī (prot.Nr.IZKPL-19/6 2.punkts) ir pieņēmusi lēmumu – konceptuāli atbalstīt nekustamā īpašuma Dzintaru prospektā 49, Jūrmalā, atsavināšanu Atsavināšanas likuma 4.panta ceturtās daļas 9.punktā minētām personām un noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu.  Rīkojuma projekts paredz nekustamo īpašumu valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Publiskas personas mantas atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.  Būvju īpašnieku  personas dati apstrādāti, tos iegūstot no Rīkojuma projektā minētā būvju nekustamā īpašuma zemesgrāmatas nodalījuma, kuru noraksti nepieciešami Rīkojuma projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.  Rīkojuma projekts attiecas uz publiskās pārvaldes politiku. | |
| 3. | |  | | --- | | Projekta izstrādē iesaistītās institūcijas un publiskas personas kapitālsabiedrības | | Projekta izstrādē ir iesaistīta valsts akciju sabiedrība VNĪ un Finanšu ministrija. | |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Nekustamā īpašuma Dzintaru prospektā 49 k-2, Jūrmalā, un nekustamā īpašuma Dzintaru prospektā 49 k-3, Jūrmalā, īpašnieki - fiziskas personas, kuras ir iesniegušas ierosinājumu par valsts nekustamā īpašuma Dzintaru prospektā 49, Jūrmalā, atsavināšanu saskaņā ar Atsavināšanas likuma nosacījumiem. |
| 2. | Tiesiskā regulējuma ietekme uz tautsaimniecību un administratīvo slogu | | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | | Projekta tiesiskais regulējums administratīvo slogu neietekmē. |
| 4. | |  | | --- | | Atbilstības izmaksu monetārs novērtējums | | | Projekta tiesiskais regulējums atbilstības izmaksas nerada |
| 5. | Cita informācija | | Nav |
|  | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019. gads** | | Turpmākie trīs gadi (tūkst.euro) | | | | |
| **2020.** | | **2021.** | | **2022**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2020.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.  gadam | izmaiņas, salīdzinot ar vidējā termiņa budžeta ietvaru 2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamie īpašumi tiks atsavināti 2019.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2019.gadam” 42. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2019. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2019. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.  Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Bružas 67024927

[Vita.Bruzas@vni.lv](mailto:Vita.Bruzas@vni.lv)